<classify> Habari zilizopatikana jana kutoka vyanzo mbalimbali ndani ya Yanga vilieleza kuwa, tayari Tiboroha ameandika barua kuelezea uamuzi wake huo.Ni kweli Katibu ameandika barua ya kuacha kazi, amesema ametingwa na majukumu ya kikazi Chuo Kikuu cha Dar es Salaam UDSM, hivyo kuomba asitishe ajira yake Yanga. Mkimpata mwenyewe itakuwa vizuri zaidi, lakini nakuthibitishia amejiondoa Yanga, kwa sasa si Katibu Mkuu tena, kilisema chanzo chetu, ambacho hata hivyo kilikataa kisitajwe jina lake.Dk Tiboroha alipotafutwa na gazeti hili jana, simu yake ilikuwa ikiita bila majibu, hali ambayo pia ilikuwa kwa Ofisa Habari wa Yanga, Jerry Muro ambaye simu yake pia haikuwa na majibu.Hata hivyo, Tiboroha jana alikaririwa na mtandao mmoja akithibitisha kuhusu kuachia ngazi kwake akisema amechukua uamuzi huo ilia pate muda zaidi wa kufanya shughuli zake za Uhadhiri UDSM, kitengo cha Elimu ya Viungo.Tiboroha aliingia Yanga SC Desemba mwaka 2014 akichukua nafasi ya Benno Njovu, ambapo kabla ya hapo alikuwepo Lawrance Mwalusako.  <topic>: MICHEZO 